el el el el el el el el el el el el el el el el el el el el el el el nl el el el el el el el el el el el el el el el el el el el en el el el el el el el el el el el en el en el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Το Ολυμπιακό Συγκρότημα Ελληνικού βρίσκεται στο Δήμο Ελληνικού, νότια της Αθήνας και 36 χλμ. από το Ολυμπιακό Χωριό. Κατασκευάστηκε σε μέρος της περιοχής του παλιού Αεροδρομίου του Ελληνικού για του Ολυμπιακούς και Παραολυμπιακούς Αγώνες του 2004. Αποτελείται από 5 ξεχωριστές εγκαταστάσεις.
1 Ολυμπιακό Κέντρο Κανόε-Καγιάκ Σλάλομ
4 Ολυμπιακό Κέντρο Σόφτμπολ
Ολυμπιακό Κέντρο Κανόε-Καγιάκ ΣλάλομΕπεξεργασία
Κύριο λήμμα: Ολυμπιακό Κέντρο Κανόε-Καγιάκ Σλάλομ
Το Ολυμπιακό Κέντρο Κανόε-Καγιάκ Σλάλομ φιλοξένησε τα αγωνίσματα του Κανόε-Καγιάκ σλάλομ στους Ολυμπιακούς Αγώνες του 2004. Αποτελείται από την αγωνιστική διαδρομή, προπονητήριο και λίμνη σε φυσική μορφή για προθέρμανση. Η συνολική έκτασή του είναι 288.000 μ2. Μπορεί να φιλοξενήσει 7.600 θεατές αλλά κατά τη διάρκεια των Αγώνων χρησιμοποιήθηκαν 6.700 θέσεις.
Κύριο λήμμα: Ολυμπιακό Κέντρο Χόκεϊ
Το Ολυμπιακό Κέντρο Χόκεϊ φιλοξένησε το άθλημα του χόκεϊ. Η εγκατάσταση περιλαμβάνει δύο γήπεδα. Το μεγαλύτερο φιλοξενεί 7.200 θεατές - 5.200 στους Ολυμπιακούς Αγώνες - και το μικρότερο, 2.100 θεατές, αλλά μόνο 1.200 στους Αγώνες. Οι εργασίες κατασκευής ολοκληρώθηκαν στις 29 Φεβρουαρίου και άνοιξε επίσημα στις 11 Αυγούστου.
Στους Παραολυμπιακούς Αγώνες, φιλοξένησε τα αγωνίσματα του Ποδοσφαίρου 5x5 και 7x7.
Το Ολυμπιακό Κέντρο Μπέιζμπολ αποτελείται από δύο γήπεδα. Το μεγαλύτερο, 8.700 θεατών - 6.700 κατά τους Αγώνες - και το μικρότερο με 4.000 θεατές - 3.300 στους Αγώνες . Η εγκατάσταση ολοκληρώθηκε στις 27 Φεβρουαρίου και επίσημα άνοιξε στις 12 Αυγούστου, μία μέρα πριν τη τελετή έναρξης.
Στους Παραολυμπιακούς Αγώνες φιλοξένησε το άθλημα της τοξοβολίας.
Κύριο λήμμα: Ολυμπιακό Κέντρο Σόφτμπολ
Το Ολυμπιακό Κέντρο Σόφτμπολ αποτελείται απο κυρίως γήπεδο, 4.800 θεατών - 3.400 στους Ολυμπιακούς Αγώνες - καθώς και απο 2 μικρότερα γήπεδα ως χώροι προθέρμανσης. Η κατασκευή της εγκατάστασης ολοκληρώθηκε στις 29 Φεβρουαρίου ενώ άνοιξε στις 30 Ιουλίου.
Κύριο λήμμα: Κλειστό Γήπεδο Ελληνικού
Το εσωτερικό του γηπέδου κατά τη διάρκεια των Ολυμπιακών Αγώνων 2004
Το Κλειστό Γήπεδο φιλοξένησε τους αγώνες των ομίλων της καλαθοσφαίρισης και τους τελικούς της χειροσφαίρισης στους Ολυμπιακούς Αγώνες. Η εγκατάσταση έχει χωρητικότητα 15.000 θεατών για την καλαθοσφαίριση, με 10.700 να χρησιμοποιούνται στη διάρκεια των Αγώνων. Για τη χειροσφαίριση, 13.500 θεατές, με 10.300 κατά τη διάρκεια των Αγώνων. Οι εργασίες ολοκληρώθηκαν στις 31 Μαΐου και άνοιξε επίσημα στις 30 Ιουλίου.
Στους Παραολυμπιακούς Αγώνες στο Κλειστό Γήπεδο διοργανώθηκε το άθλημα ράγκμπι με αμαξίδιο.
Η Αίθουσα Ξιφασκίας Ελληνικού ήταν κλειστό γυμναστήριο πολλαπλών χρήσεων.
Η εγκατάσταση άνοιξε επίσημα στις 30 Ιουλίου 2004. Φιλοξένησε τους αγώνες ξιφασκίας στους Θερινούς Ολυμπιακούς Αγώνες 2004 στην Αθήνα. Η εγκατάσταση είχε χωρητικότητα 3.800 θέσεων για τους προκριματικούς αγώνες και 5.000 θέσεων για τους τελικούς. Κατά τη διάρκεια των Παραολυμπιακών Αγώνων 2004, η Αίθουσα Ξιφασκίας χρησιμοποιήθηκε για το άθλημα Ξιφασκία με αμαξίδιο.[1][2] Κατεδαφίστηκε το 2022.[3]
↑ Επίσημες Αναφορές Θερινών Ολυμπιακών Αγώνων 2004 Αρχειοθετήθηκε 2008-08-19 στο Wayback Machine. Έκδοση 2. σ. 318.
↑ Προφίλ - Ολυμπιακά Ακίνητα ΑΕ (Αγγλικά) & (Ελληνικά)
↑ Newsroom. «Ελληνικό: Ξεκίνησε η κατεδάφιση τριών κτηρίων στη Λεωφόρο Ποσειδώνος». www.ieidiseis.gr. Ανακτήθηκε στις 11 Ιουνίου 2022.